¿Por qué ye polo que naguo?, de Candela Fernández Solís
#000003
L’Academia asoleya’l númberu 26 de Cultures
#000005
L’Academia de la Llingua Asturiana ta acabante d’asoleyar el númberu nuevu de la revista añal Cultures, que correspuende al añu 2022. La publicación agospia artículos qu’estudien temátiques como: el papel de la muyer como personaxe y como narradora na tradición oral española, la función ancestral de los güesos nel caltenimientu físicu del ánima, la deportificación de los xuegos tradicionales asturianos y la tresformación de los sos espacios o les competiciones de bateles n’Asturies. A ello amiéstase tamién un monográficu sobre’l llobu n’Asturies, dende l’análisis del problema socioeconómicu y cultural d’anguaño hasta un repasu históricu y xurídicu de los métodos de caza.
#000006
Cultures. Revista Asturiana de Cultura ye una publicación añal editada pola Academia de la Llingua Asturiana que naz nel añu 1990 col envís d’asoleyar trabayos qu’afonden nel estudiu de la etnografía y l’antropoloxía d’Asturies y, dacuando, d’otres zones culturales.
#000008
Collaboren en Cultures tanto especialistes nes materies citaes, como otros estudiosos ya interesaos na conocencia d’estes disciplines. Buscóse especialmente, y más nos númberos monográficos, la collaboración de persones de los distintos conceyos y fasteres de cultura asturiana, bonos conocedores de la so realidá. Poro, esta ye una publicación pervarolatible pal estudiu de la llingua asturiana, en cuantes que nos sos trabayos apaecen vocabularios específicos y terminoloxíes aplicaes a les práutiques culturales tradicionales males d’atopar n’otres obres d’esti calter.
#000009